Diari Oficial de la Generalitat Valenciana


Sumari del DOGV 4450, del 28-02-2003 (2003/1938)

Informació pública de les alternatives tècniques del programa d'actuació integrada, per al desenvolupament dels sectors 2 i 6, del sòl urbanitzable residencial de les normes subsidiàries de Museros, per gestió directa, que inclou sengles projectes d'urbanització i projectes de reparcel·lació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4450

Data del DOGV
:   28-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1938


Organisme emissor
:   Ajuntament de Museros

Tipus de document
:   Anunci

Informació pública de les alternatives tècniques del programa d'actuació integrada, per al desenvolupament dels sectors 2 i 6, del sòl urbanitzable residencial de les normes subsidiàries de Museros, per gestió directa, que inclou sengles projectes d'urbanització i projectes de reparcel·lació. [2003/A1938]
  
Mitjançant la Resolució de l'Alcaldia número 12, de data 4 de febrer de 2003, s'ha resolt:
  
Primer
  
Sotmetre a informació pública les alternatives tècniques dels programes d'actuació integrada redactats per l'Oficina Tècnica Municipal de Museros, per al desenvolupament dels sectors 2 i 6, de sòl urbanitzable residencial de les normes subsidiàries de Museros, per gestió directa, que inclou sengles projectes d'urbanització i projectes de reparcel·lació.
  
Segon
  
Sol·licitar, al Registre de la Propietat de Moncada, el preceptiu certificat registral de domini i càrregues dels titulars afectats pels procediments reparcel·ladors, en virtut del que disposa l'article 69.1 de la Llei Reguladora de l'Activitat Urbanística (LRAU).
  
Tercer
  
Trametre un avís amb el contingut del present acord, i abans de la publicació de l'edicte, al domicili fiscal de les persones que consten en el cadastre com a titulars de drets afectats per l'actuació proposada, així com efecutar-ne la notificació a les persones propietàries interessades en l'expedient referit.
  
Quart
  
La informació pública s'anunciarà mitjançant un edicte publicat en un periòdic de la Comunitat Valenciana i posteriorment o simultàniament en el Diari Oficial de la Generalitat Valenciana. Es podran presentar al·legacions i alternatives tècniques a les alternatives tècniques dels programes que inclouen cada un dels corresponents projectes de reparcel·lació i projecte d'urbanització, durant el termini de 20 dies hàbils comptadors des de l'endemà de la publicació del present anunci en el Diari Oficial de la Generalitat Valenciana, de conformitat amb l'article 44 i següents de l'esmentada LRAU.
  
Cinqué
  
Així mateix, podran presentar-s'hi proposicions juridicoeconòmiques durant els cinc dies següents al venciment del termini d'exposició pública de les alternatives tècniques que s'hagueren presentat. Si, durant els 10 primers dies dels 20 anteriorment esmentats, alguna persona física o jurídica es compromet a presentar una alternativa tècnica de programa substancialment distinta a la inicial i en presta caució, els terminis es prorrogaran per 20 dies addicionals.
  
Sisé
  
L'acte d'obertura de pliques s'efectuarà en la següent data hàbil a l'acabament del termini per a presentar-les, i se n'estendrà una acta del resultat i desenvolupament, que podrà ser objecte de consulta i al·legació per les persones interessades durant els 10 dies hàbils següents al de l'obertura.